 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 508**

(protokols Nr. 18, 21. p.)

**Par zemes ierīcības projekta izstrādes nosacījumu apstiprināšanu nekustamā īpašuma “Kalna Zvejnieki” Liezēres pagastā, Madonas novadā, zemes vienības ar kadastra apzīmējumu 70680130119 sadalīšanai**

Madonas novada pašvaldībā 2024. gada 1. jūlijā saņemts fiziskas personas iesniegums (reģistrēts Madonas novada pašvaldībā 2024. gada 1. jūlijā ar reģ. Nr. 2.1.3.6/24/887) ar lūgumu izsniegt zemes ierīcības projekta izstrādes nosacījumus nekustamā īpašuma “Kalna Zvejnieki” (kadastra numurs [70680130119](https://www.kadastrs.lv/properties/3000010532?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000006767&options%5Bsource%5D%5B%5D%5Btype%5D=parcel)) Liezēres pagastā, Madonas novadā zemes vienības ar kadastra apzīmējumu [70680130119](https://www.kadastrs.lv/properties/3000010532?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000006767&options%5Bsource%5D%5B%5D%5Btype%5D=parcel) sadalīšanai divās daļās, kur viena no jaunveidotajām zemes vienībām plānota aptuveni 1,75 ha platībā un otra – 10,72 ha platībā. Uz zemes vienības atrodas ēkas ar kadastra apzīmējumiem 70680130119001, 70680130119002, 70680130119003, 70680130119004 un 70680130119005

Saskaņā ar Madonas novada pašvaldības saistošajiem noteikumiem Nr. 15 ["Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa"](https://www.madona.lv/lat/?ct=ilona) (turpmāk tekstā – Noteikumi) zemes vienības ar kadastra apzīmējumu 70680130119 funkcionālais zonējums atbilstoši plānotai (atļautai) izmantošanas ir lauku zemes (L1), pārējās mežu zemes (M2) un ūdeņu teritorijas (Ū). Atbilstoši Noteikumiem iepriekšminētajā funkcionālajā zonā jaunveidojamās zemes vienības minimālā pieļaujamā platība ir – 3 ha. Saskaņā ar Noteikumu III. daļas “Teritorijas izmantošanas un apbūves noteikumi” 2. nodaļas 2.4. apakšnodaļas 3. punktu, kas nosaka, ka *Izstrādājot lokālplānojumus, detālplānojumu vai zemes ierīcības projektu, ņemot vērā zemes lietderīgas izmantošanas iespējas, esošās apbūves un zemes vienību robežu struktūru, kā arī dabiskos robežu elementus, pieļaujama atsevišķu zemes vienību minimālās platības samazināšana, kas atsevišķi saskaņojama pašvaldības domes sēdē.*

Izvērtējot personas iesniegumu un zemes lietderīgas izmantošanas iespējas, un pamatojoties uz augstāk minēto, kā arī Madonas novada saistošajiem noteikumiem Nr. 15 ["Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa"](https://www.madona.lv/lat/?ct=ilona) teritorijas izmantošanas un apbūves noteikumu 2. nodaļas 2.4. apakšnodaļas 3. punktu,ņemot vērā 14.08.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt nosacījumus zemes ierīcības projekta izstrādei (1. pielikums) nekustamā īpašuma “Kalna Zvejnieki”, kadastra numurs 70680130119, zemes vienības ar kadastra apzīmējumu 70680130119 sadalīšanai atbilstoši 1. pielikumā esošajai sadalīšanas skicei.

 Domes priekšsēdētājs A. Lungevičs

*Dzelzkalēja 28335803*